La Marjal dels Moros, la protagonista de la III Trobada de Cadires Joëlettes de la Comunitat Valenciana
23 de maig 2022

![](/media/tq2hyjzd/c_alternatura.jpg?width=850&height=566.9886363636364)

Més de 60 persones es van reunir dissabte passat, 21 de maig, en la Marjal dels Moros per a celebrar la III Trobada de Cadires Joëlettes de la Comunitat Valenciana. Les Cadires Joëlettes són cadires amb una sola roda especialment dissenyades per a anar per tota mena de terreny, tant en ciutat com en muntanya.

L'Ajuntament de Sagunt, juntament amb l'Ajuntament de Canet d´En Berenguer, el Club de Muntanya Rotipet, Alternatura, la Federació Valenciana de Muntanyisme i la Universitat Catòlica de València, van poder gaudir d'una agradable jornada de senderisme en la Marjal dels Moros. Va haver-hi participants de tota la Comunitat Valenciana, un dels més nombrosos va ser el C. M. d'Alcoi.

Durant la visita als aiguamolls, el grup va estar acompanyat per Gelo Berejes, tècnic de Medi Ambient de l'Ajuntament de Sagunt, que va ser l'encarregat d'explicar la gran varietat de fauna que habita en la Marjal. Després del passeig, es va realitzar una visita al Centre d'Educació Ambiental de la Comunitat Valenciana (CEACV), en est cas, acompanyats per Miguel Ángel, tècnic d'este centre.

Seguidament, es van traslladar a la localitat de Canet d'en Berenguer per a gaudir d'una exhibició de bàsquet adaptat per part del Club Bàsquet Godella. Per a finalitzar l'acte, va tindre lloc un menjar de germanor per a totes les persones participants.

El regidor d'Activitat Física, Salut i Esports, Javier Timón, juntament amb el regidor delegat d'Esports de Canet d'en Berenguer, Eduardo Almor, van fer lliurament d'un detall a tots els participants de l'activitat.

*   [](http://www.facebook.com/sharer.php?u=https://aytosagunto.es/va/actualitat/la-marjal-dels-moros-la-protagonista-de-la-iii-trobada-de-cadires-joelettes-de-la-comunitat-valenciana/ "Facebook")
*   [](http://twitter.com/share?url=https://aytosagunto.es/va/actualitat/la-marjal-dels-moros-la-protagonista-de-la-iii-trobada-de-cadires-joelettes-de-la-comunitat-valenciana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-marjal-dels-moros-la-protagonista-de-la-iii-trobada-de-cadires-joelettes-de-la-comunitat-valenciana/ "Linked In")
*   [](mailto:?body=https://aytosagunto.es/va/actualitat/la-marjal-dels-moros-la-protagonista-de-la-iii-trobada-de-cadires-joelettes-de-la-comunitat-valenciana/)